जीएसआई के सर्वे म मिलिस आयरन ओर के चट्टान
Online CG Kawardha | कवर्धा जिला के चट्टान के जीएसआई यानी जियोलॉजिकल सर्वे ऑफ इंडिया के द्वारा सर्वे करे गिस। जेकर परिनाम जिला के तकदीर बदलइया हे। ये अइसे-वइसे चट्टान नइए ये लोहा के मतलब आयरन ओर के चट्टान हे। ये क्वालिटी के आयरन ओर के चट्टान पूरा देस म कहीं नइ हे। ये बात जीएसआई यानी जियोलॉजिकल सर्वे ऑफ इंडिया के बिज्ञानिक तक स्वीकार कर चुके हे, कि कबीरधाम जिला म आयरन ओर के जेन क्वालिटी मिले हे, ओ चट्टान म आयरन के मात्रा 65 प्रतिसत ले 69 प्रतिसत तक हे। जोन पूरा देस म सबले जादा सुद्ध हे।
ये घना वन अऊ ऊंचा पहाड़ वाले क्षेत्र म आयरन ओर के उत्खनन बर तीन अलग-अलग कंपनी ह आवेदन लगा रखे हे। करीब 3337 हेक्टेयर के बड़े क्षेत्र म उत्खनन होही। राज सरकार ले लीज म लेबर प्रकाश इंडस्ट्रीज ह 1909 हेक्टेयर, टापवर्थ स्टील ह 988 हेक्टेयर अऊ छत्तीसगढ़ मिनरल्स ह 440 हेक्टेयर भूमि बर आवेदन करे हे।
सर्वे कंपनी ह सहसपुर लोहारा के जगमड़वा ले लेके चिल्फी तक के पहाड़ के सर्वें करिस। येमा पीएल यानी प्रस्पेक्टिंग लाइसेंस मिले के बाद ये सर्वे दू बछर चलिस। जीएसआई के बिज्ञानिक मन ह भुइंया के भीतर आयरन के क्वालिटी मापे बर ड्रिलिंग करिन। अऊ इहां मिले आयरन ओर के क्वालिटी ल 64 ले 69 फीसदी सुद्ध बताइस हे। अइसे म ये छग समेत पूरा देस म सबले बढ़िया क्वालिटी के आयरन ओर होही। बर्तमान म कर्नाटक के बेल्लारी म 64 प्रतिशत आयरन ओर वाले अयस्क मिलथे। कबीरधाम जिला के सहसपुर लोहारा के जगमड़वा ले लेके चिल्फी तक के इहीं पहाड़ म उत्कृष्ट क्वालिटी के आयरन ओर के अकूत भंडार हे। जियोलॉजीकल सर्वे ऑफ इंडिया द्वारा इही स्थान म सर्वे करे गिस। येकर तहत पूर्व म ये चट्टान के बीच ड्रिलिंग कर सैम्पल ले गिस।
hne_Deva hne_Deva hne_Deva hne_Deva